มีตกขาวสีเหลืองคล้ายๆหนองมาอาทิตนึงค่ะ แล้วพอไปซื้อยาตามที่เภสัชกรจัดให้ เช้ามาพบว่าทีเลือดปนออกมากับตกขาวสีเหลืองด้วยค่ะ จะอันตรายไหมคะ
สวัสดีค่ะ อาการมีตกขาวสีเหลืองคล้ายหนอง อาจมีสาเหตุมาจากช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกันสาเหตุอื่นๆเช่น การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด ภาวะปากมดลูกอักเสบจากโรคหนองใน หรือมีอวัยวะภายในอุ้งเชิงกรานอัักเสบ อาจมีไข้ ร่วมกับปวดหน่วงท้องน้อยได้ในเบื้องต้น ให้งดการมีเพศสัมพันธ์ ไม่สวนล้างช่องคลอด ยังไม่ซื้อยาใดๆมาใช้เองโดยยังไม่ได้รับการตรวจประเมินอย่างเหมาะสม ถ้าตกขาวเป็นสีผิดปกติคล้ายสีหนองจริง แนะนำให้ไปพบสูตินรีแพทย์ อาจจะมีการตรวจภายในและนำตกขาวผิดปกติไปตรวจเพิ่มเติมว่าน่าจะติดเชื้อใดมากที่สุด และรับยาฆ่าเชื้อที่ตรงกับโรคต่อไป